Cadú. Carlos Eduardo de Fiori Mendes (1986-yil 31-avgust, Andradina, São Paulo, Braziliya) – Cadu nomi bilan tanilgan, braziliyalik sobiq professional futbolchi. Faoliyati davomida yarim himoyachi pozitsiyasida oʻynagan. Faoliyati. Yoshlikdagi Faoliyati. Cadú Braziliyaning Andradina shahrida tugʻilgan. U oʻzining professional futboldagi faoliyatini oʻz yurtidagi Campinas Futbol Klubi va Porto Alegri klublarida boshlagan. Cadú 2007-yilning yozida Braziliyani tark etib, Chernogoriyaga koʻchib oʻtdi va u yerda Chernogoriyaning Birinchi Ligasida oʻynaydigan FK Zeta klubiga qoʻshildi. Keyingi ikki mavsumni shu jamoada oʻtkazdi. Red Star Belgrade. Cadú va Sávio 2007—2009-yillarda bitta klubda toʻp surgan. Ular dastlab Porto Alegreda, soʻngra Zetada birga oʻynashgan. 2009-yil iyun oyida esa ikkalasi ham Serbiyaning Red Star Belgrad klubi bilan shartnoma imzolashgan. Cadú Red Star bilan toʻrt yillik shartnoma imzoladi va har mavsumda 200 000 yevro miqdorida maosh olishi belgilandi. Cadú 2009-yilda jamoaga qoʻshilganidan beri UEFA Yevropa Ligasiga saralash bosqichlarida Red Star Belgrade uchun muhim oʻyinchi boʻlib keldi. Cadú klub safida UEFA musobaqalarida ilk golini Yevropa Ligasining ikkinchi saralash bosqichida Dinamo Tbilisiga qarshi oʻyinda urdi. 2010—2011-yilgi UEFA Yevropa ligasi saralash bosqichi, pley-off va uchinchi saralash bosqichida Cadú Slovan Bratislavaga qarshi oʻyinda gol urdi. 2012-yil 5-may kuni oʻtkazilgan Belgrad derbisida Red Star klubi oʻzining azaliy raqibi Partizanni 1:0 hisobida magʻlub etdi. Kadú 90-daqiqada 20 metrdan uzoqroq masofadan hal qiluvchi golni kiritib, jamoasiga gʻalaba keltirdi. Cadú Red Star klubidagi faoliyatining yakunida jamoa tarixidagi eng koʻp gol urgan va eng koʻp oʻyin oʻtkazgan xorijlik futbolchiga aylandi. Sherif Tiraspol. Cadú 2013-yilning 17-iyunida Red Star klubi bilan shartnomasi yangilanmaganidan soʻng, „bosman qoidasi“ (bosman qoidasiga koʻra evropa Ittifoqidagi futbolchilar shartnoma muddati tugagach, transfer toʻlovi toʻlamasdan boshqa klubga oʻtish mumkin) asosida Sheriff Tiraspol klubiga oʻtdi. 2013—2014-yilgi UEFA Chempionlar Ligasi ikkinchi saralash bosqichida Cadu FK Sutjeska Nikšićga qarshi oʻtkazilgan oʻyinda Sheriff klubi uchun oʻzining birinchi golini kiritdi. Oʻyin 5:0 hisobi bilan yakunlandi. Cadú 2013—2014-yilgi mavsum davomida Sheriffning Yevropa Ligasi guruh bosqichidagi barcha oʻyinlarda asosiy tarkibda maydonga tushdi va Tiraspolda boʻlib oʻtgan uchrashuvda Tromso darvozasiga gol kiritdi. 2016-yil 21-martda Cadú oilaviy sharoit tufayli Sheriffni kutilmaganda tark etishga majbur boʻldi. Yutuqlari. Sherif Tiraspol Red Star